Andrei Makarov (painonnostaja)

Andrei Makarov (; s. 11. huhtikuuta 1972) on kazakstanilainen entinen painonnostaja.

Makarov osallistui arvokisoihin ensimmäistä kertaa vuonna 1994, jolloin hän sijoittui MM-kisoissa viidenneksi. Hän sai seuraavana vuonna Kantonissa MM-pronssia alle 91-kiloisten sarjasta nostettuaan yhteistuloksen 380 kiloa ja oli samassa sarjassa kahdeksastoista Atlantan olympialaisissa 1996. Makarov oli MM-kisojen neljäs vuonna 1997 ja sai Aasian kisoista 1998 kultaa alle 94 kilon painoluokasta. Hän sai sarjasta Aasian-mestaruuskilpailujen pronssia Osakassa 2000.

Makarov sijoittui Sydneyn olympialaisissa 2000 kolmanneksitoista tuloksellaan 375 kg ja oli vuoden 2002 Aasian kisoissa neljäs. Hän sai vielä Aasian-mestaruuskilpailujen hopeamitalin vuonna 2004 ennen kuin lopetti uransa.

 Lähteet 

Luokka:Kazakstanilaiset painonnostajat Luokka:Vuonna 1972 syntyneet Luokka:Elävät henkilöt